pythainlp/thai-wiki-dataset-v3 huggingface dataset:
เจ้าแม่สองนาง

เจ้าแม่สองนาง เป็นตำนานและความเชื่อเกี่ยวกับวิญญาณผู้หญิงสองคนในชุมชนอีสานและกลุ่มชาติพันธุ์ลาว โดยเฉพาะชุมชนที่ตั้งอยู่ริมน้ำแถบลุ่มน้ำโขงและลุ่มน้ำชี เช่น อำเภอเชียงคาน จังหวัดเลย อำเภอเมืองหนองบัวลำภู จังหวัดหนองบัวลำภู อำเภอศรีเชียงใหม่ อำเภอท่าบ่อ อำเภอเมืองหนองคายและอำเภอโพนพิสัย จังหวัดหนองคาย อำเภอบึงกาฬ จังหวัดบึงกาฬ บ้านแพงใต้ ตำบลบ้านแพง อำเภอบ้านแพง บ้านนาเขท่า ตำบลนาเข อำเภอบ้านแพง บ้านน้ำก่ำ อำเภอธาตุพนม จังหวัดนครพนม อำเภอเมืองมุกดาหาร จังหวัดมุกดาหาร อำเภอเมืองขอนแก่น จังหวัดขอนแก่น บ้านสิงห์ท่า และบ้านสิงห์โคก อำเภอเมืองยโสธร จังหวัดยโสธร
โครงเรื่องหลักกล่าวว่าเจ้าแม่สองนางซึ่งเป็นพี่น้องหรือฝาแฝด เป็นธิดาของเจ้าเมืองเวียงจันทน์หรือหลวงพระบาง มีการเชื่อมโยงกับประวัติศาสตร์ช่วงพระเจ้าฟ้างุ้มและพระไชยเชษฐาธิราช มีการอ้างศึกสงครามซึ่งเป็นเหตุให้เจ้าแม่สองนางหนีมาและทำให้เรือล่มเสียชีวิต ต่อมาวิญญาณได้ปรากฏให้ชาวบ้านตามชุมชนต่าง ๆ หรือเป็นผู้ติดตามนักรบไปทางบก จากเรื่องในตำนานทำให้ผู้คนชาวอีสานเชื่อว่าเป็นบรรพบุรุษของตน
กรมส่งเสริมวัฒนธรรม (สวธ.) ได้ขึ้นทะเบียนตำนานเจ้าแม่สองนางเป็นมรดกภูมิปัญญาทางวัฒนธรรม เมื่อ พ.ศ. 2555 ในสาขาวรรณกรรมพื้นบ้านและภาษา ประเภทนิทานพื้นบ้าน
==ผลกระทบ==
ในแต่ละชุมชนท้องถิ่นมีความเชื่อที่แตกต่างกันไปในแต่ละท้องที่ ปรากฏเป็นตำนานเรื่องเล่า พิธีกรรม ศาล สิ่งก่อสร้าง รูปเคารพ เป็นต้น ได้แก่
ลัทธิพิธีเกี่ยวกับเจ้าแม่สองนางที่มีต่อชุมชนชายฝั่งลุ่มน้ำโขงในเขตพื้นที่จังหวัดหนองบัวลำภู เลย หนองคาย บึงกาฬ นครพนม และมุกดาหาร พิธีกรรมประกอบด้วยสัญลักษณ์ที่แสดงสถานภาพของเจ้าแม่สองนางที่เป็นเสมือนเจ้าเมืองมุกดาหารและบรรพบุรุษในอดีต ให้ความหวังเรื่องความอุดมสมบูรณ์ และความมั่งคั่งแก่ชุมชน ขจัดปัดเป่าเคราะห์ภัยและสร้างขวัญกำลังใจ
สถานที่ที่เกี่ยวข้องกับตำนานเช่น เจดีย์ศรีสองนางที่วัดหอสองนาง อำเภอเชียงคาน จังหวัดเลย ศาลเจ้าแม่สองนางที่วัดหายโศก อำเภอเมืองหนองคาย จังหวัดหนองคาย หอเจ้าแม่สองนางที่ปากห้วยหลวง อำเภอโพนพิสัย จังหวัดหนองคาย ศาลสองนางที่จังหวัดบึงกาฬ เจดีย์ศรีสองนางที่วัดกลาง อำเภอศรีเชียงใหม่ จังหวัดหนองคาย ศาลเจ้าแม่สองนางสถิตย์ อำเภอเมืองมุกดาหาร จังหวัดมุกดาหาร ศาลเจ้าแม่สองนางที่บ้านเกิ้ง อำเภอเมืองจังหวัดมหาสารคาม ศาลเจ้าแม่สองนาง บ้านเชียงเหียน อำเภอเมืองมหาสารคาม จังหวัดมหาสารคาม หอสองเจ้านาง บ้านหัวขัว ตำบลท่าขอนยาง อำเภอกันทรวิชัย จังหวัดมหาสารคาม ศาลเจ้าแม่สองนางพี่น้อง บ้านท่าขอนยาง อำเภอกันทรวิชัย จังหวัดมหาสารคาม
==อ้างอิง==
คติชนไทย
คติชนลาว
บุคคลในตำนานไทย
เจ้าหลวงคำแดง

เจ้าหลวงคำแดง เป็นตำนานและเรื่องเล่า รวมถึงการประกอบพิธีกรรมของกลุ่มชาติพันธุ์ไทยวน ไทลื้อ และไทใหญ่ ฯลฯ แพร่หลายอยู่ในหลายจังหวัดทางภาคเหนือตอนบนของประเทศไทย รวมถึงชาวไทลื้อในสิบสองปันนา ชาวไทใหญ่ในรัฐฉาน ชาวไทใหญ่ในดินแดนอาหม และชาวไทน้อยในลาว เป็นต้น
ในแต่ละท้องที่เรียกชื่อแตกต่างกันไป เช่น ชาวไทยวนและชาวลัวะ เรียก สุวัณณะคำแดง (สุวรรณคำแดง) ชาวไทยวนแถบวัดพระนั่งดิน จังหวัดพะเยา เรียก พระญาคำแดง ชาวไทยวน อำเภอเทิง จังหวัดเชียงราย เรียก เจ้าพ่อคำแดง ชาวไทยวน อำเภอแม่ใจ จังหวัดพะเยา เรียก เจ้าหม่อมคำแดง และ ขุนคำแดง ชาวไทลื้อ บ้านแพด อำเภอเชียงคำ จังหวัดพะเยา เรียก เจ้า (พ่อ) พญาคำแดง
ปรากฏเป็นฉบับลายลักษณ์ ตัวอย่างเช่น ตำนานโบราณนิทานปถมเหตุการตั้งเชียงใหม่, ตำนานเชียงใหม่ปางเดิม และ ตำนานสุวรรณคำแดง หรือ ตำนานเสาอินทขีล เนื้อหาหลักระบุว่าเจ้าหลวงคำแดง เป็นบุคคลในยุคก่อนสมัยประวัติศาสตร์มีฐานะเป็นปฐมกษัตริย์ผู้สร้างเมืองล้านนา ยังกล่าวถึงอดีตชาติที่เกิดเป็นพระยาหมูชื่ออุตรจุนทะ จากนั้นเกิดมาเป็นบุตรพระยาโจรณีชื่อ สุวัณณะคำแดงราชบุตร พระวิสสุกรรมได้เนรมิตรกายเป็นกวางทองให้สุวัณณะคำแดงไปตามจับ เป็นเหตุให้ได้พบนางอินเหลาที่ดอยอ่างสรง จากนั้นเหล่าเสนาอำมาตย์ไปพบสระบัวและสร้างเมืองล้านนาขึ้นในบริเวณที่ราบลุ่มแม่น้ำปิง เจ้าหลวงคำแดงเป็นกษัตริย์องค์แรกของเมืองล้านนา ต่อมาปลายชีวิตได้สละสมบัติไปอยู่ถ้ำเชียงดาวกับนางอินเหลา
==ความเชื่อ==
ชาวล้านนาเชื่อว่าเจ้าหลวงคำแดงมีฐานะเป็นอารักษ์เมืองของล้านนา มีความยิ่งใหญ่กว่าอารักษ์อื่น ๆ
ปรากฏเป็นพิธีกรรมต่าง ๆ เช่น พิธีกรรมบวงสรวงเจ้าหลวงคำแดงประจำปีของชาวไทยวนที่จังหวัดเชียงใหม่และจังหวัดพะเยา พิธีกรรมเลี้ยงผีเจ้าหลวงคำแดงของชาวไทลื้อที่จังหวัดพะเยา จังหวัดน่านและจังหวัดเชียงราย พิธีกรรมเลี้ยงผีเมืองของชาวไทใหญ่ที่จังหวัดแม่ฮ่องสอน ฯลฯ โดยอำเภอเชียงดาว โดยเฉพาะดอยหลวงเชียงดาวเป็นพื้นที่ที่มีความสำคัญที่สุดในความเชื่อเรื่องเจ้าหลวงคำแดง พบว่ามีศาลเจ้าหลวงคำแดงในอำเภอเชียงดาวถึง 4 แห่ง มีการสักการะบูชาและจัดพิธีกรรมเลี้ยงผีในวันขึ้น 15 ค่ำ เดือน 9 ของทุกปี
==อ้างอิง==
คติชนไทย
บุคคลในตำนานไทย
สโมสรฟุตบอลลอสแอนเจลิส

สโมสรฟุตบอลลอสแอนเจลิส (Los Angeles Football Club) หรือที่เรียกกันทั่วไปว่า แอลเอเอฟซี เป็นทีมฟุตบอลอาชีพอเมริกัน  ซึ่งตั้งอยู่ในลอสแอนเจลิส สโมสรนี้แข่งขันในเมเจอร์ลีกซอกเกอร์ (MLS) ในฐานะสโมสรสมาชิกของฝั่งตะวันตก สโมสรก่อตั้งขึ้นเมื่อวันที่ 30 ตุลาคม ค.ศ. 2014 และเริ่มเล่นในฤดูกาล 2018 ในฐานะทีมขยาย สโมสรเล่นแมตช์เหย้าของพวกเขาที่แบงค์ออฟแคลิฟอร์เนียสเตเดียมซึ่งเป็นสนามกีฬาเฉพาะฟุตบอลที่ตั้งอยู่ใน เอ็กโพซิชันพาร์ก
เจ้าของสโมสรคือ แบรนดอน เบ็ค, แลร์รี เบิร์ก และเบนเน็ตต์ โรเซนธาล สโมสรฟุตบอลลอสแอนเจลิสยังมีเจ้าร่วมอื่น ๆ อีกหลายคน เช่น วิล เฟอร์เรลล์ หัวหน้าโค้ชคนแรกของสโมสรคือ บ็อบ แบรดลีย์ ซึ่งทำหน้าที่ตั้งแต่ปี ค.ศ. 2017 ถึง 2021 ในช่วงฤดูกาลที่สองในปี ค.ศ. 2019 สโมสรฟุตบอลลอสแอนเจลิสได้รับรางวัลโล่ผู้สนับสนุนกับ คาร์ลอส เวล่า กัปตัน สโมสรได้รับ รางวัลผู้เล่นทรงคุณค่า ในปี ค.ศ. 2020 สโมสรฟุตบอลลอสแองเจลิสเป็นรองแชมป์ในคอนคาเคฟแชมเปียนส์ลีก สโมสรคว้าแชมป์เมเจอร์ลีกซอกเกอร์เป็นครั้งแรกในฤดูกาล 2022 ซึ่งจบดับเบิ้ลลีกด้วยรางวัลโล่ผู้สนับสนุนครั้งที่สอง
ตั้งแต่พวกเขาเริ่มแข่งขัน สโมสรฟุตบอลลอสแอนเจลิสมีการแข่งขันที่เป็นคู่ปรับกับแอลเอ แกลักซี ซึ่งเป็นทีมเมเจอร์ลีกซอกเกอร์ที่เก่าแก่กว่าสองทีมในลอสแอนเจลิส การแข่งขันระหว่างทั้งสองสโมสรได้รับการขนานนามว่า เอล ทราฟิโก โดยผู้สนับสนุนของทั้งสองสโมสร
== อ้างอิง ==
== แหล่งข้อมูลอื่น ==
 
สโมสรฟุตบอลในสหรัฐ
สโมสรในเมเจอร์ลีกซอกเกอร์
กีฬาในลอสแอนเจลิส (รัฐแคลิฟอร์เนีย)
ลีกกีฬาที่ก่อตั้งในปี พ.ศ. 2557
อาหารทางการแพทย์

อาหารทางการแพทย์ (medical food) คืออาหารสูตรพิเศษสำหรับการจัดการด้านอาหารของผู้ป่วยที่มีความต้องการทางโภชนาการเฉพาะซึ่งไม่สามารถได้รับโดยการรับประทานอาหารตามปกติเพียงอย่างเดียว ในสหรัฐ มีการกำหนดคำนิยามไว้ในรัฐบัญญัติยากำพร้า (Orphan Drug Act) โดยองค์การอาหารและยาสหรัฐซึ่งแก้ไขในปี ค.ศ. 1988 และอยู่ภายใต้ข้อกำหนดฉลากอาหารและความปลอดภัยทั่วไปของกฎหมายอาหาร ยา และเครื่องสำอาง (Federal Food, Drug, and Cosmetic Act) ของรัฐบาลสหรัฐ ส่วนในยุโรป องค์การความปลอดภัยอาหารยุโรป (European Food Safety Authority) ได้กำหนดคำจำกัดความของ "อาหารเพื่อวัตถุประสงค์ทางการแพทย์พิเศษ" (Foods for Special Medical Purposes, FSMPs) ในปี ค.ศ. 2015
== คำนิยาม ==
อาหารทางการแพทย์ซึ่งคำนิยามในยุโรประบุว่าเป็น "อาหารเพื่อวัตถุประสงค์พิเศษทางการแพทย์" จะแตกต่างจากความหมายที่มีขอบเขตกว้างกว่าของอาหารพิเศษประเภทอื่น ซึ่งเป็นอาหารแบบปรกติที่มีการกล่าวอ้างด้านสุขภาพหรือเป็นผลิตภัณฑ์เสริมอาหาร
เพื่อให้ได้รับการพิจารณาว่าเป็นอาหารทางการแพทย์ อย่างน้อยที่สุดผลิตภัณฑ์ต้องมีคุณสมบัติดังนี้
เป็นอาหารสำหรับรับประทานทางปากหรือให้ทางสายให้อาหาร (nasogastric tube)
ได้รับการติดฉลากสำหรับการจัดการอาหารสำหรับข้อบ่งชี้ทางการแพทย์ โรคหรือสภาวะที่เฉพาะเจาะจง ซึ่งมีความต้องการทางโภชนาการที่เฉพาะ
มีวัตถุประสงค์เพื่อใช้ภายใต้การดูแลของแพทย์
อาหารทางการแพทย์แบ่งออกได้เป็นประเภทต่าง ๆ คือ สูตรที่มีสารอาหารครบถ้วน, สูตรที่มีสารอาหารไม่ครบถ้วน, สูตรสำหรับผู้มีความผิดปกติของการเผาผลาญ และผลิตภัณฑ์ให้สารน้ำทางปาก
== ข้อบังคับ ==
=== สหรัฐ ===
อาหารทางการแพทย์ได้รับการควบคุมโดยองค์การอาหารและยาสหรัฐภายใต้รัฐบัญญัติอาหาร ยา และเครื่องสำอาง (Federal Food, Drug, and Cosmetic Act) ในประมวลกฎหมายแห่งสหพันธรัฐ ลักษณะ 21 มาตรา 101.9(j)(8)
คำว่า อาหารทางการแพทย์ ตามที่กำหนดไว้ในมาตรา 5(b) ของรัฐบัญญัติยากำพร้า (Orphan Drug Act) ในประมวลกฎหมายสหรัฐ ลักษณะ 21 มาตรา 360ee(b)(3) คือ "อาหารที่จัดทำขึ้นเพื่อบริโภคหรือป้อนเข้าสู่ร่างกายภายใต้การดูแลของแพทย์ ซึ่งมีไว้สำหรับการจัดการอาหารที่เฉพาะเจาะจงสำหรับโรคหรือสภาวะต่าง ๆ ซึ่งความต้องการทางโภชนาการเฉพาะนั้นขึ้นอยู่กับหลักการทางวิทยาศาสตร์ที่ได้รับการยอมรับ โดยการประเมินทางการแพทย์"
อาหารทางการแพทย์ไม่จำเป็นต้องผ่านการตรวจสอบหรืออนุมัติก่อนวางตลาดจากองค์การอาหารและยา นอกจากนี้ยังได้รับการยกเว้นจากข้อกำหนดการติดฉลากสำหรับการระบุข้อมูลด้านสุขภาพและการระบุรายการสารอาหารที่เป็นส่วนประกอบภายใต้รัฐบัญญัติการติดฉลากโภชนาการและการให้การศึกษา ค.ศ. 1990 ในปี ค.ศ. 2016 องค์การอาหารและยาสหรัฐได้เผยแพร่ คำแนะนำสำหรับอุตสาหกรรม: คำถามที่พบบ่อยเกี่ยวกับอาหารทางการแพทย์ ฉบับพิมพ์ครั้งที่สอง ซึ่งมีคำจำกัดความและข้อกำหนดการติดรวมอยู่ด้วย
== ดูเพิ่ม ==
โภชนศาสตร์คลินิก
== อ้างอิง ==
== แหล่งข้อมูลอื่น ==
อาหารทางการแพทย์
การให้อาหารเข้าทางเดินอาหาร
Dendrasteridae

Dendrasteridae เป็นวงศ์ของเอไคโนเดอร์มาตาที่อยู่ในอันดับ Clypeasteroida
สกุลในวงศ์นี้ ได้แก่:
Dendraster Agassiz, 1847
Merriamaster
Orchoporus
== อ้างอิง ==
เอไคโนเดอร์มาตา
Corystusidae

Corystusidae เป็นวงศ์ของเอไคโนเดอร์มาตาที่อยู่ในอันดับ Holasteroida
สกุลในวงศ์นี้ ได้แก่:
Cardabia Foster & Philip, 1978
Corystus Pomel, 1883
Galeraster
Huttonechinus Foster & Philip, 1978
== อ้างอิง ==
เอไคโนเดอร์มาตา
Ctenodiscidae

Calometridae เป็นวงศ์ของเอไคโนเดอร์มาตาที่อยู่ในอันดับ Paxillosida
สกุลในวงศ์นี้ ได้แก่:
Ctenodiscus Müller & Troschel, 1842
Paleoctenodiscus Blake, 1988
== อ้างอิง ==
เอไคโนเดอร์มาตา
Ctenocidaridae

Calometridae เป็นวงศ์ของเอไคโนเดอร์มาตาที่อยู่ในอันดับ Cidaroida
สกุลในวงศ์นี้ ได้แก่:
Aporocidaris Agassiz & Clark, 1907
Ctenocidaris Mortensen, 1910
Homalocidaris Mortensen, 1928
Notocidaris Mortensen, 1909
Rhynchocidaris Mortensen, 1909
== อ้างอิง ==
เอไคโนเดอร์มาตา
Calometridae

Calometridae เป็นวงศ์ของเอไคโนเดอร์มาตาที่อยู่ในอันดับ Comatulida
สกุลในวงศ์นี้ ได้แก่:
Calometra Clark, 1907
Gephyrometra Clark, 1912
Kiimetra Shibata & Oji, 2007
Neometra Clark, 1912
Pectinometra Clark, 1912
Reometra Clark, 1934
== อ้างอิง ==
เอไคโนเดอร์มาตา
เค้กอาโวคาโด

เค้กอาโวคาโด เป็นเค้กที่ปรุงโดยใช้อาโวคาโดเป็นส่วนประกอบหลักร่วมกับส่วนผสมอื่น ๆ ทั่วไปสำหรับเค้ก อาโวคาโดอาจเป็นส่วนประกอบในแป้งหรือในเครื่องโรยหน้าเค้กชนิดนี้ก็ได้
==ภาพรวม==
อาโวคาโดเป็นวัตถุดิบหลักในเค้กอาโวคาโด ร่วมกันกับส่วนผสมแบบฉบับอื่น ๆ ของเค้ก อาโวคาโดสามารถใช้ได้หลากหลายพันธุ์ ซึ่งอาจให้กลิ่นรสอาโวคาโดที่ละเอียดอ่อนอบอวลอยู่ในนั้น สามารถใช้อาโวคาโดบดเป็นส่วนประกอบในแป้ง ไอซิง หรือโรยหน้าเค้กได้ หรือใช้อาโวคาโดหั่นบาง ๆ วางประกอบด้านบนหรือวางตกแต่ง และยังสามารถใช้ร่วมกับส่วนผสมอื่น ๆ เช่น ผิวของผลไม้รสเปรี้ยว
ส่วนผสมเพิ่มเติมสามารถใช้โยเกิร์ต บัตเตอร์มิลก์ ลูกเกด อินทผาลัม วอลนัต เฮเซลนัต ออลสไปซ์ อบเชย และลูกจันทน์เทศ และอื่น ๆ อีกทั้ง น้ำมะนาวสามารถใช้เพื่อป้องกันเกิดสีน้ำตาลขึ้นแก่อาโวคาโดได้ เค้กอาโวคาโดยังสามารถปรุงเป็นอาหารมังสวิรัติและอาหารวีกันได้ นอกจากนี้ยังสามารถปรุงช็อกโกแลตเค้กและแพนเค้กโดยใช้อาโวคาโดลงไปผสมในแป้งได้อีกด้วย
==รูปแบบต่าง ๆ==
===เค้กอาโวคาโดดิบ===
เค้กอาโวคาโดสามารถปรุงเป็นเค้กดิบได้โดยใช้อาโวคาโดสด และวัตถุดิบอื่น ๆ ซึ่งผสมเข้าด้วยกันเป็นเนื้อเนียนละเอียดแล้วนำไปแช่เย็น ซึ่งสามารถนำเครื่องเตรียมอาหารมาใช้ในการปั่นส่วนผสมได้ เค้กอาโวคาโดดิบที่ปรุงกับอาโวคาโดจำนวนมากมักมีวิตามินสูงและมีกรดไขมันที่จำเป็นจำนวนมาก ซึ่งได้มาจากผลอาโวคาโด
===บราวนีอาโวคาโด===
บราวนีอาโวคาโด คือบราวนีที่ปรุงโดยใช้อาโวคาโดเป็นวัตถุดิบหลัก การใช้อาโวคาโดที่สุกงอมอาจมีส่วนทำให้เนื้อบราวนีชุ่มฉ่ำเหมือนฟัดจ์ นอกจากนี้ ยังสามารถนำถั่วดำมาใช้ปรุงในจานและใช้แทนที่แป้งได้
===อาโวคาโดชีสเค้ก===
อาโวคาโดชีสเค้ก เป็นรูปแบบของชีสเค้กที่ปรุงโดยใช้อาโวคาโดเป็นส่วนประกอบหลัก ซึ่งสามารถใช้อาโวคาโดดิบได้ อาโวคาโดชีสเค้กอาจมีเนื้อสัมผัสเป็นครีมและมีความคงตัว<!-- อ้างอิงคำแปลคำว่า "Consistency" จากลิงก์ อาหารจานนี้ยังปรากฏในตอนหนึ่งของรายการโทรทัศน์
Calymnidae

Calymnidae เป็นวงศ์ของเอไคโนเดอร์มาตาที่อยู่ในอันดับ Holasteroida
สกุลในวงศ์นี้ ได้แก่:
Calymne Thomson, 1877
Chelonechinus Bather, 1934
Pseudoffaster Lambert, 1924
Sternopatagus de Meijere, 1903
== อ้างอิง ==
เอไคโนเดอร์มาตา
Cassidulidae

Cassidulidae เป็นวงศ์ของเอไคโนเดอร์มาตาที่อยู่ในอันดับ Cassiduloida
สกุลในวงศ์นี้ ได้แก่:
Anisopetalus
Cassidulus Lamarck, 1801
Echinobrinus Ébray, 1862
Eurhodia Haime, 1853
Galerolampas (Cotteau, 1889)
Glossaster Lambert, 1918
Paralampas Duncan & Sladen, 1882
Rhyncholampas Agassiz, 1869
== อ้างอิง ==
เอไคโนเดอร์มาตา
Chaetasteridae

Chaetasteridae เป็นวงศ์ของเอไคโนเดอร์มาตาที่อยู่ในอันดับ Valvatida
สกุลในวงศ์นี้ ได้แก่:
Chaetaster Müller & Troschel, 1840
Chaetasterina Hess, 1970
== อ้างอิง ==
เอไคโนเดอร์มาตา
Astriclypeidae

Astriclypeidae เป็นวงศ์ของเอไคโนเดอร์มาตาที่อยู่ในอันดับ Clypeasteroida.
สกุลในวงศ์นี้ ได้แก่:
Amphiope L.Agassiz, 1840
Astriclypeus Verrill, 1867
Echinodiscus Leske, 1778
Kieria Mihály, 1985
Paraamphiope Stara & Sanciu, 2014
Sculpsitechinus Stara & Sanciu, 2014
Tretodiscus
== อ้างอิง ==
เอไคโนเดอร์มาตา
Asteronychidae

Asteronychidae เป็นวงศ์ของเอไคโนเดอร์มาตาที่อยู่ในอันดับ Euryalida
สกุลในวงศ์นี้ ได้แก่:
Asteronyx Müller & Troschel, 1842
Astrodia Verrill, 1899
Astronebris Downey, 1967
Lillithaster Thuy, Numberger-Thuy & Jagt, 2018
Ophioschiza H.L.Clark, 1911
== อ้างอิง ==
เอไคโนเดอร์มาตา
Asterometridae

Asterometridae เป็นวงศ์ของเอไคโนเดอร์มาตาที่อยู่ในอันดับ Comatulida
สกุลในวงศ์นี้ ได้แก่:
Asterometra Clark, 1907
Pterometra Clark, 1909
Sinometra Yulin, 1984
== อ้างอิง ==
เอไคโนเดอร์มาตา
Apatopygidae

Apatopygidae เป็นวงศ์ของเอไคโนเดอร์มาตาที่อยู่ในอันดับ Cassiduloida
สกุลในวงศ์นี้ ได้แก่:
Apatopygus Hawkins, 1920
Jolyclypus Lambert, 1918
Nucleopygus L.Agassiz, 1840
Porterpygus Baker, 1983
== อ้างอิง ==
เอไคโนเดอร์มาตา
Echinoneoida

Echinoneoida เป็นอันดับของอิคีเนอเดอร์เมอเทอที่อยู่ในชั้น Echinoidea
วงศ์ในอันดับนี้ ได้แก่:
Conulidae
Echinoneidae
Galeritidae
Neoglobatoridae
== อ้างอิง ==
เอไคโนเดอร์มาตา
Stomopneustoida

Stomopneustoida เป็นอันดับของอิคีเนอเดอร์เมอเทอที่อยู่ในชั้น Echinoidea
วงศ์ในอันดับนี้ ได้แก่:
Glyptocidaridae
Stomechinidae
Stomopneustidae
== อ้างอิง ==
เอไคโนเดอร์มาตา
Stylocidaris

Stylocidaris เป็นสกุลของเอไคโนเดอร์มาตาที่อยู่ในวงศ์ Cidaridae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
Stylocidaris affinis 
Stylocidaris albidens 
Stylocidaris amboinae 
Stylocidaris annulosa 
Stylocidaris badia 
Stylocidaris bracteata 
Stylocidaris brevicollis 
Stylocidaris calacantha 
Stylocidaris chapmani 
Stylocidaris cingulata 
Stylocidaris conferta 
Stylocidaris effluens 
Stylocidaris laevispina 
Stylocidaris lineata 
Stylocidaris lorioli 
Stylocidaris maculosa 
Stylocidaris reini 
Stylocidaris rufa 
Stylocidaris ryukyuensis 
Stylocidaris tiara 
== อ้างอิง ==
เอไคโนเดอร์มาตา
การสะสมธาตุเคมี

การสะสมธาตุเคมี เป็นงานอดิเรก ว่าด้วยการเก็บสะสมธาตุเคมี นักสะสมธาตุเคมีส่วนใหญ่มักสะสมเพื่อศึกษาหรือจัดแสดงธาตุรวมถึงคุณสมบัติที่แตกต่างไปตามแต่ละธาตุ ในขณะที่บางคนก็สะสมธาตุโดยไม่มีเหตุผลในทางปฏิบัติ นักสะสมธาตุบางคนมีเหตุผลด้านลงทุนจัดซื้อธาตุ ในขณะที่นักเคมีบางคนสะสมธาตุหนึ่ง ๆ จำนวนมาก เช่น โอลิเวอร์ แซกส์ เป็นต้น ในช่วงไม่กี่ปีที่ผ่านมา การสะสมธาตุได้รับความนิยมจากความสนใจของสื่อที่จัดแสดงโดยนักสะสมธาตุเคมีอย่าง ธีโอดอร์ เกรย์
อย่างไรก็ตาม การสะสมธาตุเคมีในประเทศไทยยังไม่เป็นที่แพร่หลายเนื่องด้วยราคาเคมีภัณฑ์สูง การจัดซื้อที่ยาก และกฎหมายคุ้มครองจำกัดบางอย่าง
== การครอบครองธาตุเคมี ==
นักสะสมบางคนพยายามเก็บตัวอย่างของธาตุที่มีความบริสุทธิ์สูงของแต่ละธาตุ คนบางกลุ่มอาจเลือกที่จะค้นหาธาตุในการใช้งานประจำวัน บางคนอาจไม่เห็นด้วยกับการสะสมธาตุในรูปสารประกอบหรือ โลหะผสม ในขณะที่คนอื่นเห็นว่าสิ่งนี้ยอมรับได้ นักสะสมอาจใช้การแยกสารจากสารประกอบในบ้านของตนเอง ตัวอย่างเช่น ไฮโดรเจน สามารถแยกได้ง่ายผ่านการสลายพันธะด้วยไฟฟ้าของน้ำ
นอกจากการสะสมตัวอย่างธาตุแล้ว นักสะสมธาตุบางคนยังสะสมสิ่งของที่เกี่ยวข้องกับธาตุ เช่น สินค้าที่ผลิตซึ่งมีธาตุต่าง ๆ หินและแร่ที่มีธาตุนั้นในรูปสารประกอบ หรือสารประกอบของธาตุ ผู้ผลิตบางรายยังขายเหรียญที่ทำจากธาตุบริสุทธิ์และลูกบาศก์ที่ทำจากธาตุบริสุทธิ์ ซึ่งสามารถหาซื้อได้จาก เว็บไซต์ประมูล เช่น eBay
ปัจจุบัน ร้านจัดจำหน่ายบางแห่งพยายามลงตลาดกับการสะสมธาตุ แม้กระทั่งการขายในปริมาณมากเป็นชุด เนื่องจากการซื้อธาตุจากบริษัทจำหน่ายเคมีภัณฑ์ขนาดใหญ่มักเป็นสิ่งที่ทำได้ยากและมีข้อจำกัดสำหรับบุคคลทั่วไป กระทั่งมีผู้ให้จำหน่ายตัวอย่างธาตุเคมีอย่างเป็นสาธารณะทางเว็บไซต์ มีผู้จัดจำหน่ายที่จัดตั้งขึ้น อาทิ Nova Elements, RGB Elements, Smart Elements, SMT Metalle Wimmer, PEGUYS, Metallium, Collect the Periodic Table, Luciteria และ Onyxmet การสะสมธาตุทำให้เกิดความท้าทายมากมาย ธาตุบางชนิด เช่น ปรอท เบริลเลียม แทลเลียม พลูโตเนียม และ สารหนู เป็นพิษอันตราย จึงหายากหรือถูกจำกัดต่อการขนส่ง บางธาตุหายากมากในการใช้งานเชิงพาณิชย์ เช่น สแกนเดียม ลูเทเทียม และ ทูเลียม ดังนั้นจึงหาซื้อได้ยากหรือมีราคาค่อนข้างแพง บางชนิด เช่น ซีเซียม ฟอสฟอรัสขาว และ ฟลูออรีน เสี่ยงต่อการเกิดปฏิกิริยาร้ายแรงและมีข้อจำกัดในการขนส่ง สารอื่น ๆ เช่น แกลเลียม ทำปฏิกิริยากับ อะลูมิเนียม โดยจะกัดกร่อนอย่างรวดเร็ว (เป็นวัสดุโครงสร้างในเครื่องบิน) ธาตุบางชนิด เช่น ฟอสฟอรัสและไอโอดีน ถูกควบคุมเนื่องจากใช้ในเคมีลับ สารอื่น ๆ เช่น เรดอนและแอสทาทีน เป็นธาตุกัมมันตภาพรังสี และมีครึ่งชีวิตสั้นเกินไปสำหรับการสะสมในทางปฏิบัติ นอกเหนือจากอันตรายจากกัมมันตภาพรังสี โดยปกติจะรวบรวมเฉพาะธาตุที่เสถียรตั้งแต่ไฮโดรเจนไปจนถึงบิสมัท (ยกเว้นเทคนีเทียม ธาตุกัมมันตภาพรังสี และโพรมีเทียม) ยกเว้นทอเรียมและยูเรเนียม ที่มีไอโซโทปครึ่งชีวิตยาวนาน และอาจเป็นไปได้ที่จะจัดหาธาตุกัมมันตภาพรังสีอื่น ๆ เช่น เรเดียม (โดยปกติจะอยู่ในรูปของ เรเดียมซัลเฟต ซึ่งเป็นส่วนหนึ่งของสีเรืองแสงบนเข็มนาฬิกาโบราณ)อะเมริเซียม (ในรูปของแหล่งกำเนิดรังสีที่บรรจุอะเมริเซียม 0.29 ไมโครกรัมที่สกัดจากเครื่องตรวจจับควันบางชนิด) โพรมีเทียม (มักอยู่ในรูปของสีเรืองแสงในสัญญาณไฟ) และเทคนีเชียม (มีการขาย แต่มักมีราคาสูง)
== ดูเพิ่ม ==
ตารางธาตุ
ราคาขององค์ประกอบทางเคมี
== อ้างอิง ==
ของสะสม
ธาตุเคมี
ระหว่างเรา และดอกไม้ไฟ

ระหว่างเรา และดอกไม้ไฟ  เป็นภาพยนตร์การ์ตูนอนิเมะโรแมนติกญี่ปุ่น อิงจากละครโทรทัศน์ชื่อภาษาญี่ปุ่นเดียวกันของชุนจิ อิวาอิ ได้รับการวิจารณ์ที่หลากหลายจากนักวิจารณ์ที่ชื่นชมดนตรีและแอนิเมชั่น แต่วิจารณ์การเล่าเรื่องและลักษณะ เป็นภาพยนตร์อนิเมะที่ทำรายได้สูงสุดอันดับหกของปี พ.ศ. 2560 และทำรายได้ไปแล้วกว่า 26 ล้านเหรียญสหรัฐทั่วโลก นอกจากนี้ยังได้รับการเผยแพร่โดยแมดแมนเอ็นเตอร์เทนเมนต์ อนิเมะลิมิเต็ด และจีเคไอดีเอส
== เนื้อเรื่อง ==
โนริมิจิ ชิมาดะ กับนาซึนะ โออิคาวะ อาศัยอยู่ในเมืองโมชิโมะ นักเรียนพนันกันว่าดอกไม้ไฟจะกลมหรือแบนบนท้องฟ้า หลังจากนาซึนะพบหินอ่อนแก้วขนาดเล็ก นาซึนะ โนริมิจิ และยูสุเกะแข่งขันในการแข่งขันว่ายน้ำ ยูสุเกะชนะและนาซึนะขอให้เขาไปออกเดท นาซึนะเก็บกระเป๋าเดินทางและวางแผนที่จะออกจากบ้าน ยูสึเกะประกันตัวเดทและนาซึนะถูกแม่พากลับบ้าน โนริมิจิขว้างหินอ่อนเพื่อขอพรแล้วทำให้ย้อนเวลาได้ ย้อนกลับไปเมื่อการแข่งขันเกิดขึ้น รอบนี้โนริมิจิชนะและนาซึนะถามเขาเรื่องเดท พวกเขามุ่งหน้าไปยังสถานีรถไฟ แต่ถูกแม่ของนาซึนะถูกจับได้และคู่หมั้นของเธอ โนริมิจิรู้ว่าดอกไม้ไฟแบนและทราบว่าเขาอยู่ในไทม์ไลน์อื่น โนริมิจิขอโอกาสอีกครั้งที่จะหนีไปกับนาซึนะ เขาโยนหินอ่อนจากประภาคารและย้อนเวลาอีกครั้ง เขาช่วยเธอหลบเลี่ยงครอบครัวและขึ้นรถไฟ พวกเขาถูกจับอีกครั้งโดยคนอื่นๆ เมื่อยูสึเกะผลักทั้งสองออกจากระเบียง โนริมิจิใช้หินอ่อนอีกครั้ง ไม่ต้องการให้ใครเห็นพวกเขา เวลากระโดดกลับมาอีกครั้งและรถไฟใช้เส้นทางอื่น ปล่อยให้ทั้งสองอยู่ในเมืองเดียวกันในโดมแก้ว หลังจากที่ช่างทำดอกไม้ไฟใช้หินอ่อนเป็นค่าดอกไม้ไฟที่เหลือแล้วระเบิดขึ้นบนท้องฟ้า หลังจากเห็นอนาคตภายในเศษชิ้นส่วนแล้ว นะซึนิถามโนริมิจิพวกเขาจะเห็นที่ไหนต่อไป ในวันต่อมา ทางโรงเรียนแจ้งการขาดเรียนของโนริมิจิและนะซึนะ
== นักพากย์ ==
== อ้างอิง ==
ภาพยนตร์ที่ออกฉายในปี พ.ศ. 2560
ภาพยนตร์อนิเมะที่ออกฉายในปี พ.ศ. 2560
ภาพยนตร์ไซไฟ
ภาพยนตร์ชีวิต
ภาพยนตร์เดินทางข้ามเวลา
ภาพยนตร์ที่นำกลับมาสร้างใหม่
การ์ตูนญี่ปุ่นแนวนาฏกรรม
ภาพยนตร์แอนิเมชันโตโฮ
รายชื่อผู้ชนะชาร์ตโชว์! มิวสิกคอร์ (ค.ศ. 2023)

ชาร์ตโชว์! มิวสิกคอร์ เป็นรายการชาร์ตเพลงทางโทรทัศน์ของเอ็มบีซีในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2023 มี 25 ซิงเกิลที่ได้อันดับที่หนึ่งในชาร์ต และ 20 ศิลปินได้รับถ้วยรางวัลอันดับหนึ่ง ปัจจุบัน "I Am" โดยไอฟ์ มีคะแนนสูงสุดที่ 9,668 คะแนน ในการออกอากาศเมื่อวันที่ 22 เมษายน ปัจจุบัน "Queencard" โดยไอเดิล เป็นเพลงเดียวที่ได้รับ Quintuple Crown ในปีนี้

== ประวัติชาร์ต ==
== อ้างอิง ==
ดนตรีเกาหลีใต้ในปี พ.ศ. 2566
เกาหลีใต้ โชว์! มิวสิกคอร์
รายชื่อเพลงอันดับที่ 1 ของเกาหลีใต้
รายชื่อผู้ชนะชาร์ตมิวสิกแบงก์ (ค.ศ. 2023)

ชาร์ตมิวสิกแบงก์ เป็นรายการชาร์ตเพลงทางโทรทัศน์ของเคบีเอสในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์

ในปี 2023 มี 37 ซิงเกิลที่ได้อันดับที่หนึ่งในชาร์ต และ 31 ศิลปินได้รับถ้วยรางวัลอันดับหนึ่ง ปัจจุบัน "God of Music" โดยเซเวนทีน มีคะแนนสูงสุดที่ 16,281 คะแนน ในการออกอากาศเมื่อวันที่ 3 พฤศจิกายน
== ระบบคะแนน ==
== ประวัติชาร์ต ==
== ดูเพิ่ม ==
รายชื่อผู้ชนะชาร์ตอินกีกาโย (ค.ศ. 2023)
รายชื่อผู้ชนะชาร์ตเอ็มเคานต์ดาวน์ (ค.ศ. 2023)
รายชื่อผู้ชนะชาร์ตโชว์แชมเปียน (ค.ศ. 2023)
รายชื่อผู้ชนะชาร์ตโชว์! มิวสิกคอร์ (ค.ศ. 2023)
รายชื่อผู้ชนะชาร์ตเดอะโชว์ (ค.ศ. 2023)
== หมายเหตุ ==
== อ้างอิง ==
ดนตรีเกาหลีใต้ในปี พ.ศ. 2566
เกาหลีใต้ มิวสิกแบงก์
รายชื่อเพลงอันดับที่ 1 ของเกาหลีใต้
หัลทีราม

หัลทีราม (อักษรโรมัน: Haldiram's) เป็นบริษัทอุตสาหกรรมอาหาร ผลิตและให้บริการร้านอาหาร, ขนมอินเดีย และ ของว่างอินเดีย สำนักงานใหญ่อยู่ในเมืองนาคปุระ รัฐมหาราษฏระ บริษัทมีโรงงานผลิตสินค้าอยู่ในนาคปุระ, นิวเดลี, คุรคาว, หูคลี, รุทรปุระ และ โนยดา หัลทีรามยังมีหน้าร้านค้าปลีกเป็นสาขา และร้านอาหารหลายรูปแบบในปูเณ, นาคปุระ, รายปุระ, โกลกาตา, โนยดา และเดลี
==ประวัติศาสตร์==
หัลทีรามก่อตั้งขึ้นในปี 1937 โดยคงคา พิษาณ อัครวาล (Ganga Bishan Agarwal) หรือเป็นที่รู้จักในชื่อ "หัลทีรามจี" (Haldiram Ji) โดยแรกเริ่มก่อตั้งเป็นร้านค้าปลักขนมหวานและนามกีนแห่งหนึ่งในเมืองพิกาเนร์ รัฐราชสถาน
ต่อมา บริษัทได้เริ่มต้นการผลิตในระดับอุตสาหกรรม โดยโรงงานแห่งแรกตั้งอยู่ที่โกลกาตา และในปี 1970 ได้มีการตั้งโรงงานใหญ่ที่ชัยปุระ และอีกแห่งที่นิวเดลีในต้นทศวรรษ 1990s ในปี 2003 บริษัทเริ่มทำการตลาดจำหน่ายสินค้าอาหารสะดวกซื้อ ในปี 2014 บริษัทได้รับการจัดอันดับเป็นตราสินค้าที่ได้รับการเชื่อถือที่สุดของอินเดียเป็นอันดับที่ 55 ตามรายงาน Brand Trust Report โดย Trust Research Advisory บริษัทเติบโตขึ้นอย่างไม่หยุดยั้ง และในปี 2017 ได้กลายมาเป็นบริษัทผลิตของกินเล่นที่ใหญ่ที่สุดในประเทศ เอาชนะทั้งคู่แบ่งในประเทศและคู่แข่งระดับนานาชาติ ปัจจุบัน สินค้าของบริษัทมีจำหน่ายในมากกว่า 80 ประเทศทั่วโลก
==ผลิตภัณฑ์==
หัลทีรามมีผลิตภัณฑ์มากกว่า 410 รายการ รวมถึงของกินเล่นและขนม ทั้งแบบตะวันตกและอินเดีย เช่น กุหลาบจามุน, ภุชิยาพิกาเนรี และ ปาปาดัม นอกจากนี้ บริษัทยังผลิตอาหารกึ่งสำเร็จรูป และนับตั้งแต่ทศวรรษ 1990s บริษัทยังเริ่มผลิตสินค้าที่มีส่วนผสมของมันฝรั่ง ภายใต้เครื่องจักรที่ผ่านการนำเข้ามาจากสหรัฐอเมริกา
ผลิตภัณฑ์ของหัลทีรามมีวางขายในร้านค้าปลีกตั้งแต่ร้านขนมปังไปจนถึงร้านขนมหวาน รวมถึงบนเว็ยไซต์ค้าปลีกหลายเจ้า ราคาของสินค้านั้นโดยทั่วไปต่ำกว่าผลิตภัณฑ์เดียวกันของเจ้าอื่น ๆ ในตลาดสหรัฐ หัลทีรามสามารถวางจำหน่ายได้แค่ผลิตภัณฑ์ขนมมันฝรั่งทอดจนถึงปี 2003 ผลิตภัณฑ์ของหัลทีรามมีวางจำหน่ายตามซุปเปอร์มาร์เก็ตอินเดียหลายแห่งในสหรัฐ และเป็นที่นิยมในบรรดาชาวอินเดียโพ้นทะเล
== โฆษณา ==
หัลทีรามมีการโฆษณาและทำการตลาดเช่นเดียวกับบริษัทอุตสาหกรรมอาหารอื่น ๆ และในปี 2015 บริษัทได้ร่วมทุนผลิตภาพยนตร์บอลลีวูดในชื่อ Prem Ratan Dhan Payo ที่ซึ่งซองขนมของหัลทีรามกว่า 15 ล้านซองถูกพรินท์ติดไปกับตราของภาพยนตร์ ปัจจุบัน หัลทีรามยังคงขยับขยายแฟรนไชส์ของตัวเองอย่างต่อเนื่อง
==อ้างอิง==
==แหล่งข้อมูลอื่น==
นาคปุระ
มันฝรั่งทอดกรอบ
บริษัทอินเดีย
ตราสินค้าอินเดีย
วัดโพนชัย (อำเภอด่านซ้าย)

วัดโพนชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำหมัน ในตำบลด่านซ้าย อำเภอด่านซ้าย จังหวัดเลย
วัดโพนชัยสร้างขึ้นตั้งแต่เมื่อไรไม่ปรากฏหลักฐานที่ชัดเจน สันนิษฐานว่าน่าจะสร้างขึ้นในคราวเดียวกันกับการสร้างพระธาตุศรีสองรักในระหว่าง พ.ศ. 2103–06 โดยเป็นที่พักของพระสงฆ์ที่มาร่วมงานสมโภชพระธาตุศรีสองรัก โดยจากรูปแบบของเจดีย์ก็คล้ายคลึงกับพระธาตุศรีสองรัก แต่มีขนาดเล็กและชะลูดกว่าซึ่งน่าจะสร้างขึ้นในช่วงเวลาใกล้เคียงหรือหลังการสร้างพระธาตุศรีสองรักเล็กน้อย
วัดโพนชัยตั้งอยู่บนเนินดิน ซึ่งชาวบ้านเชื่อว่าเกิดจากขุยดินปากรูพญานาค ซึ่งในสมัยพุทธกาลพญานาคเคยได้ถวายพื้นที่แห่งนี้ให้พระพุทธเจ้าประทับแรม พร้อมด้วยพระสาวก 500 รูปมาก่อน เนินดินชาวบ้านเรียกว่า "โพน" และเพื่อความเป็นสิริมงคลจึงตั้งชื่อวัดว่า "วัดโพนชัย" อย่างไรก็ตามสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2103 ได้รับพระราชทานวิสุงคามสีมาเมื่อ พ.ศ. 2110
วิหารของวัดมีลักษณะสถาปัตยกรรมพื้นถิ่นที่ได้รับอิทธิพลจากศิลปะล้านช้าง เดิมเป็นวิหารโถง เสาไม้ แต่ได้รับการบูรณปฏิสังขรณ์มาอย่างต่อเนื่อง ส่วนบนเป็นเครื่องไม้มุงด้วยกระเบื้องดินเผา ส่วนล่างเป็นผนังก่ออิฐถือปูน มีช่องหน้าต่าง ภายในประดิษฐาน หลวงพ่อพระเจ้าใหญ่ เป็นพระพุทธรูปปูนปั้นปางมารวิชัย ลงรักปิดทอง ขนาดหน้าตักกว้างประมาณ 79 นิ้ว เป็นพระพุทธรูปศิลปะล้านช้าง ฝีมือช่างท้องถิ่น อายุราวพุทธศตวรรษที่ 22–23 สันนิษฐานว่าอาจจะสร้างขึ้นพร้อมกับการสร้างวัดโพนชัย ภายในวัดยังเป็นที่ตั้งของพิพิธภัณฑ์ผีตาโขนและพิพิธภัณฑ์ท้องถิ่นเมืองด่านซ้าย
วัดมีประเพณีที่สำคัญคือ งานบุญหลวง หรือ เทศกาลผีตาโขน มีการทำบุญมหาชาติในเดือน 7 (กรกฏาคม)
==อ้างอิง==
โพนชัย
อำเภอด่านซ้าย